สวัสดีค่ะ พอดีมีอาการตกขาวเหมือนประจำเดือนไหล แต่เป็นน้ำ มีกลิ่นคาวหน่อยๆ มักจะเป็นแบบนี้หลังประจำเดือนหยุดประมาณ1อาทิตย์ ถือว่าผิดปกติไหมค่ะ
สวัสดีค่ะ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ กลิ่นจะไม่เหมือนกันในแต่ละคน แต่จะไม่ลักษระที่เหม็นรุนแรง ปริมาณและความเหนียวจะขึ้นอยู่กับช่วงของรอบการตกไข่ หากมีตกขาวในช่วงหลังจากหมดประจำเดือนใหม่ๆ อาจมีกลิ่นคาวเล็กน้อยได้ จากกลิ่นของเลือดที่ยังตกค้างอยู่ เนื่องส่วนตกขาวที่ผิดปกติจะมีสีที่แปลกไป เช่น สีเทา สีเขียว สีเหลือง สีชมพู หรือมีเลือดปน หรือมีกลิ่นเหม็นผิดปกติ มีปริมาณที่มากผิดปกติ เป็นก้อนหนา มีอาการแสบคันในช่องคลอด หรือมีอาการปวดหน่วงท้องน้อยร่วมด้วยหากตกขาวมีลักษณะผิดปกติดังกล่าวเกิดได้จากหลายสาเหตุ ได้แก่ การติดเชื้อแบคทีเรียในช่องคลอดติดเชื้อราในช่องคลอดติดเชื้อปรสิต ติดเชื้อหนองในแท้หรือหนองในเทียม หรือเป็นมะเร็งปากมดลูกเป็นต้นดังนั้นหากอาการตกขาวของ มีเพียงกลิ่นคาวเล็กน้อย ไม่ได้มีลักษณะที่ผิดปกติอื่นๆ และอาการตกขาวเกิดขึ้นสัมพันธ์กับการมีประจำเดือน ก็น่าจะเป็นตกขาวที่ปกติค่ะ